2. ลักษณะการประกอบธุรกิจ

2.1 ประวัติความเป็นมาและพัฒนาการที่สำคัญของบริษัท

บริษัท มิลล์คอนสตีลอินดัสทรีส์ จำกัด (มหาชน) (“บริษัท”) จดทะเบียนก่อตั้งขึ้นในเดือนกรกฎาคม
2541 ด้วยทุนจดทะเบียนเริ่มแรก 50 ล้านบาท
โดยมีวัตถุประสงค์เพื่อประกอบธุรกิจผลิตและจำหน่ายผลิตภัณฑ์เหล็ก ซึ่งในระยะเริ่มแรก
บริษัทดำเนินกิจการด้วยการเป็นศูนย์บริการเหล็ก คือ
การนำเหล็กแผ่นรีดร้อนชนิดม้วนขนาดใหญ่มาตัดเป็นเหล็กแผ่นหรือเหล็กแถบม้วนตามขนาดมาตรฐานหรือขนาดที่ลูกค้าต้องการ
รวมทั้งการผลิตขึ้นรูปเหล็กรูปพรรณ เช่น เหล็กรูปตัวซี เป็นต้น
โดยผลิตภัณฑ์เหล็กที่ผลิตได้จะถูกนำไปใช้ในอุตสาหกรรมต่างๆ ที่หลากหลาย เช่น
อุตสาหกรรมก่อสร้าง อุตสาหกรรมยานยนต์ อุตสาหกรรมเฟอร์นิเจอร์ เป็นต้น

ในปี 2547 บริษัทได้มีการเปลี่ยนแปลงโครงสร้างผู้ถือหุ้น โดยมีผู้ถือหุ้นใหญ่รายใหม่เข้ามา คือ
นายสิทธิชัย ลีสวัสดิ์ตระกูล และได้นำบริษัทไปสู่การเติบโตด้วยการขยายธุรกิจเหล็กเพิ่มเติม คือ
ผลิตภัณฑ์เหล็กทรงยาว โดยบริษัทได้ลงทุนในที่ดิน โรงงาน อาคาร
และเครื่องจักรสำหรับการผลิตเหล็กเส้นและเหล็กเส้นข้ออ้อย
ซึ่งได้เริ่มการผลิตเชิงพาณิชย์ตั้งแต่เดือนกันยายน 2548
และนอกจากนี้ในปีเดียวกันบริษัทได้มีการลงทุนเพิ่มเติมในเครื่องจักรสำหรับผลิตท่อเหล็ก
ซึ่งได้เริ่มการผลิตเชิงพาณิชย์ในเดือนมิถุนายน 2549

ทั้งนี้ ในรอบระยะเวลาที่ผ่านมาบริษัทมีพัฒนาการสำคัญโดยสรุปได้ดังนี้

ปี 2550 - เดือนมกราคม เริ่มก่อสร้างโครงการขยายส่วนต่อโรงงาน มูลค่าประมาณ 120
ล้านบาท เพื่อใช้สำหรับเป็นคลังสินค้า และปรับปรุงประสิทธิภาพของเครื่องจักร

- เดือนมีนาคม เพิ่มทุนจดทะเบียนและทุนชำระแล้วเป็น 300 ล้านบาท
โดยการเสนอขายให้แก่ผู้ถือหุ้นเดิมในราคาตามมูลค่าที่ตราไว้หุ้นละ 100 บาท
โดยมีวัตถุประสงค์เพื่อเป็นเงินทุนหมุนเวียนสำหรับรองรับการผลิตและการจำหน่ายผลิตภัณฑ์เหล็กที่เพิ่มขึ้น
และเริ่มดำเนินการผลิตในเชิงพาณิชย์สำหรับเครื่องจักรผลิตท่อเหล็กเครื่องที่สอง

- เดือนมิถุนายน จดทะเบียนแปรสภาพเป็นบริษัทมหาชนจำกัด และเปลี่ยนแปลงมูลค่าที่ตราไว้เป็น 1
บาทต่อหุ้น และได้เพิ่มทุนจดทะเบียนเป็น 400 ล้านบาท
โดยกำหนดเสนอขายหุ้นเพิ่มทุนให้แก่ประชาชนทั่วไปเป็นครั้งแรก (IPO) จำนวน 100 ล้านหุ้น

- เดือนพฤศจิกายน บริษัทเข้าจดทะเบียนซื้อขายวันแรกในตลาดหลักทรัพย์ เอ็ม เอ ไอ เมื่อวันที่ 6
พฤศจิกายน 2550

ปี 2551 - เดือนเมษายน ที่ประชุมสามัญผู้ถือหุ้นประจำปี 2551 มีมติอนุมัติให้บริษัทดำเนินการ
ซึ่งสามารถสรุปได้ดังต่อไปนี้

  1. จ่ายเงินปันผลให้แก่ผู้ถือหุ้นซึ่งมีชื่ออยู่ในทะเบียนรายชื่อผู้ถือหุ้น ณ วันที่ 22 เมษายน 2551
  เป็นจำนวนเงิน 44.80 ล้านบาท หรือคิดเป็นการจ่ายเงินปันผลในอัตราหุ้นละ 0.112 บาท
  โดยแบ่งจ่ายเป็น 2 ส่วนดังนี้

  ก. จ่ายเงินปันผลเป็นหุ้นสามัญของบริษัทจำนวน 40.00 ล้านหุ้น โดยมีมูลค่าที่ตราไว้หุ้นละ 1
  บาท (คิดเป็นจำนวนเงิน 40.00 ล้านบาท หรือในอัตรา 10 หุ้นเดิมต่อ 1 หุ้นปันผล
  หรือคิดเป็นอัตราการจ่ายในอัตราหุ้นละ 0.10 บาท)

  ข. จ่ายเงินปันผลเป็นตัวเงิน จำนวนเงิน 4.80 ล้านบาท คิดเป็นการจ่ายในอัตราหุ้นละ 0.012
  บาท

  2. อนุมัติการเข้าลงทุนในบริษัท เหล็กบูรพา อุตสาหกรรม จำกัด (“BRP”)
  (ซึ่งต่อมาได้เปลี่ยนชื่อเป็นบริษัท บี อาร์ พี สตีล จำกัด)
  ซึ่งสามารถสรุปรายละเอียดการเข้าลงทุนใน BRP ได้ดังนี้

  ก. ซื้อหุ้นสามัญของ BRP จำนวน 65,862,251 หุ้น หรือคิดเป็นสัดส่วนร้อยละ 85.10
  ของทุนจดทะเบียนชำระแล้ว ในราคาหุ้นละ 5 บาท (มูลค่าที่ตราไว้หุ้นละ 5 บาท)
  หรือคิดเป็นจำนวน 329.31 ล้านบาท ทั้งนี้ บริษัทจ่ายชำระค่าตอบแทนดังกล่าว
  โดยการเสนอขายหุ้นเพิ่มทุนของบริษัท จำนวน 65,862,251 หุ้น ในราคาหุ้นละ 5 บาท
  ให้แก่บุคคลในวงจำกัด และผู้ถือหุ้นเดิมของ BRP

  ข. ให้ BRP กู้ยืมเงินระยะยาว มูลค่า 100.00 ล้านบาท
  เพื่อนำเงินดังกล่าวไปชำระคืนตั๋วสัญญาใช้เงินที่ BRP มียอดคงค้างกับผู้ขาย ทั้งนี้
  บริษัทจ่ายชำระค่าตอบแทนดังกล่าวโดยการเสนอขายหุ้นเพิ่มทุนของบริษัท จำนวน 20.00 ล้านหุ้น
  ในราคาหุ้นละ 5 บาท ให้แก่บุคคลในวงจำกัด

  ค. บริษัทเข้าค้ำประกันเงินกู้ยืมของ BRP ที่มียอดคงค้างอยู่กับสถาบันการเงิน คิดเป็นมูลค่า
  345.00 ล้านบาท แทนผู้ขาย

  - เดือนพฤษภาคม หุ้นสามัญของบริษัทได้ย้ายการจดทะเบียนจากตลาดหลักทรัพย์ เอ็ม เอ ไอ
  เป็นตลาดหลักทรัพย์แห่งประเทศไทย เมื่อวันที่ 9 พฤษภาคม 2551

  - เดือนสิงหาคม ที่ประชุมคณะกรรมการครั้งที่ 6/2551 มีมติให้ดำเนินการ
  ซึ่งสามารถสรุปได้ดังนี้

1.  จ่ายเงินปันผลระหว่างกาลจากผลการดำเนินงานสำหรับงวด 6 เดือน สิ้นสุดวันที่ 30 มิถุนายน
    2551 ให้แก่ผู้ถือหุ้นของบริษัท ในอัตราหุ้นละ 0.08 บาท

  ข. บริษัทซื้อหุ้นเพิ่มทุนใน BRP เพิ่มเติม จำนวน 17,500,000 หุ้น จากจำนวนหุ้นที่ BRP
  เสนอขายทั้งหมด จำนวน 22,112,201 หุ้น ในราคาหุ้นละ 8 บาท (มูลค่าที่ตราไว้หุ้นละ 5
  บาท) คิดเป็นจำนวนเงิน 140.00 ล้านบาท ทั้งนี้ ภายหลังจากการจองซื้อหุ้นเพิ่มทุนดังกล่าว
  บริษัทจะถือหุ้นอยู่ใน BRP คิดเป็นสัดส่วนร้อยละ 83.78 ของทุนจดทะเบียนชำระแล้ว

  - เดือนตุลาคม ที่ประชุมวิสามัญผู้ถือหุ้นครั้งที่ 1/2551 มีมติอนุมัติให้บริษัทดำเนินการ
  ซึ่งสามารถสรุปได้ดังต่อไปนี้

  1. เสนอขายหุ้นกู้แปลงสภาพ ซึ่งมีมูลค่ารวมไม่เกิน 1,200,000 บาท อายุไม่เกิน 5 ปี

  2. เสนอขายใบสำคัญแสดงสิทธิให้แก่กรรมการและพนักงานของบริษัทจำนวน 5,000,000 หน่วย
  โดยใบสำคัญแสดงสิทธิดังกล่าว 1 หน่วย สามารถใช้สิทธิซื้อหุ้นสามัญของบริษัทได้ 1 หุ้น
  ในราคาหุ้นละ 5 บาท

  3. เสนอขายใบสำคัญแสดงสิทธิให้แก่ผู้ถือหุ้นเดิมจำนวน 114,600,000 หน่วย ในอัตราส่วน 5
  หุ้นเดิมต่อ 1 ใบสำคัญแสดงสิทธิ โดยมีราคาใช้สิทธิหุ้นละ 5 บาท

  4. เพิ่มทุนจดทะเบียนของบริษัทจากเดิม 572,999,996 บาท เป็น 859,000,000 บาท
  (มูลค่าที่ตราไว้หุ้นละ 1 บาท)

ปี 2552 - เดือนกรกฎาคม บริษัทได้สนับสนุนการออกและเสนอขาย Taiwan Depository
Receipts (TDR) ของผู้

  ถือหุ้นรายใหญ่ จำนวนไม่เกิน 100,000,000 หุ้น คิดเป็นร้อยละ 17.45 ของทุนที่ชำระแล้ว

ปี 2553 - ที่ประชุมวิสามัญผู้ถือหุ้นครั้งที่ 1/2553 มีมติให้เปลี่ยนแปลงมูลค่าหุ้นที่ตราไว้
จากเดิมหุ้นละ 1 บาท เป็น

  หุ้นละ 0.40 บาท ทำให้จำนวนหุ้นชำระแล้วของบริษัทฯ เพิ่มขึ้น จากเดิม 573 ล้านหุ้น เป็น
  1,432.5 ล้านหุ้น

-   ขยายการดำเนินธุรกิจไปยังธุรกิจการขนส่งสินค้าและโลจิสติกส์ โดยจดทะเบียนจัดตั้ง บริษัท
    มิลเลี่ยน ไมล์ส จำกัด ด้วยทุนจดทะเบียน 5,000,000 บาท มูลค่าที่ตราไว้หุ้นละ 10 บาท
    โดยบริษัทฯ ได้เข้าเป็นผู้ถือหุ้นร้อยละ 99.99

-   เพิ่มการลงทุนใน บริษัท บี อาร์ พี สตีล จำกัด โดยสัดส่วนการถือหุ้นจากเดิมร้อยละ 93.88
    เป็น ร้อยละ 98.64

-   เข้าลงทุนในโครงการ Green Mill เป็นมูลค่าทั้งสิ้นไม่เกิน 2,900,000,000 บาท
    เพื่อผลิต Billet ที่ใช้เป็นวัตถุดิบในการผลิตเหล็ก

-   ได้รับความไว้วางใจจากกองทุนเปิดไทยทวีทุน 2
    ซึ่งเป็นกองทุนร่วมที่จัดตั้งขึ้นระหว่างหน่วยงานด้านการลงทุนของรัฐบาลบรูไน (Brunei
    Investment Agency : BIA) กองทุนบำเหน็จบำนาญราชการ (กบข.)
    และนักลงทุนสถาบันในประเทศอีก 8 ราย ได้แก่ ธนาคารกรุงเทพ จำกัด (มหาชน)
    ธนาคารเพื่อการส่งออกและนำเข้าแห่งประเทศไทย ธนาคารออมสิน ธนาคารนครหลวงไทย
    จำกัด (มหาชน) ตลาดหลักทรัพย์แห่งประเทศไทย บริษัท ประกันชีวิตนครหลวงไทย จำกัด
    บริษัท เมืองไทยประกันชีวิต จำกัด และบริษัท ไทยประกันชีวิต จำกัด เข้าถือหุ้นของบริษัทฯ
    ในสัดส่วนประมาณ 7%

2.2 ภาพรวมการประกอบธุรกิจของกลุ่มบริษัทและบริษัทย่อย ณ วันที่ 31 ธันวาคม 2553

[]

98.64 % 99.99 %

[][]

กลุ่มบริษัท มิลล์คอนสตีลอินดัสทรีส์ จำกัด (มหาชน) หรือ มิลล์ (MILL)
คือหนึ่งในผู้ผลิตและผู้จำหน่ายผลิตภัณฑ์เหล็กชั้นนำของไทย
และเป็นศูนย์บริการด้านผลิตภัณฑ์เหล็กแบบครบวงจร
โดยมีผลิตภัณฑ์นานาชนิดที่เหมาะกับความต้องการที่หลากหลาย อาทิ เหล็กเส้นกลม (Round Bars)
เหล็กเส้นข้ออ้อย (Deformed Bars) เหล็กตัวซี (Lip Channel Steel)
และผลิตภัณฑ์เหล็กอื่นๆ อีกมากมาย
ซึ่งผ่านการรับรองมาตรฐานอุตสาหกรรมจากทั้งในและต่างประเทศ

กลุ่มบริษัทฯ เริ่มก่อตั้งในเดือนกรกฎาคม พ.ศ. 2541 โดยดำเนินธุรกิจและจำหน่ายผลิตภัณฑ์ใน 4
กลุ่มหลักได้แก่

-   กลุ่มผลิตภัณฑ์เหล็กเส้นและเหล็กเส้นข้ออ้อย (Round Bar and Deformed Bar)

-   กลุ่มเหล็กชนิดเกลียวรับแรงดึงสูง (High Tensile Thread Steel Bar)

-   กลุ่มเหล็กเพลา (Rolled Steel)

-   กลุ่มเหล็กรูปพรรณ (Structural Steel)

ทั้งนี้ กลุ่มบริษัทฯ เน้นการผลิตสินค้าทุกกลุ่มให้ได้คุณภาพมาตรฐาน โดยทุกโรงงานของกลุ่มบริษัทฯ
ทั้งโรงงานผลิตเหล็กเส้น เหล็กเส้นข้ออ้อย และเหล็กรูปพรรณ
ได้มีการนำเครื่องจักรซึ่งเป็นการผสมผสานเทคโนโลยีการผลิตอันทันสมัยและการจัดการมาตรฐานยุโรปที่ได้รับการยอมรับจากทั่วโลกซึ่งเป็นที่รู้จักในชื่อ
Automation PLC Rolling Mill and Automation PLC Furnace เข้ามาใช้
ทั้งยังมีการควบคุมคุณภาพในทุกขั้นตอนการผลิตอย่างเข้มข้นพิถีพิถัน ทั้งในเรื่องคุณสมบัติทางกล
ส่วนประกอบทางเคมี และคุณลักษณะของผลิตภัณฑ์
เพื่อให้ได้มาตรฐานและตรงกับความต้องการของลูกค้ามากที่สุด ทำให้บริษัทฯ
ได้รับการรับรองคุณภาพจาก UKAS GLOBAL ในเรื่องมาตรฐานระบบการจัดการครบทุกด้าน
ทั้งด้านคุณภาพ (ISO 9001:2008) ด้านสิ่งแวดล้อม (ISO 14001 : 2004)
และด้านชีวอนามัยและความปลอดภัย (Environmental Management Systems : EMS)
ขณะที่ผลิตภัณฑ์เหล็กเส้นและเหล็กเส้นข้ออ้อยของบริษัทฯ
ก็ผ่านการรับรองมาตรฐานอุตสาหกรรมทั้งในประเทศและต่างประเทศเช่นกัน ไม่ว่าจะเป็น
มาตรฐานผลิตภัณฑ์อุตสาหกรรมของไทย (มอก.) สำนักงานมาตรฐานอุตสาหกรรม (TISI) และ
Australian Authority Certification for Reinforcing Steel (ACRS)
โดยผลิตภัณฑ์ในทุกกลุ่มของบริษัทฯ จะถูกนำไปใช้เป็นวัตถุดิบของอุตสาหกรรมต่อเนื่องต่างๆ อาทิเช่น
งานฐานราก งานก่อสร้างอาคาร งานก่อสร้างทั่วๆ ไป รวมไปถึงอุตสาหกรรมยานยนต์และชิ้นส่วน
อุตสาหกรรมเฟอร์นิเจอร์ ฯลฯ ต่อไป

นอกจากนี้ เพื่อเป็นการเพิ่มกำลังการผลิตให้เป็นที่เพียงพอต่อความต้องการของลูกค้า บริษัทฯ
จึงได้ขยายกำลังการผลิตโดยเข้าลงทุนในบริษัทย่อยชื่อ บริษัท บี อาร์ พี สตีล จำกัด ในปี
พ.ศ.2551 เป็นผลให้กลุ่มบริษัทฯ มีกำลังการผลิตรวมทุกกลุ่มผลิตภัณฑ์อยู่ที่ 850,000 ตันต่อปี
อีกทั้งกลุ่มบริษัทฯ ยังได้ขยายการดำเนินธุรกิจไปยังธุรกิจการขนส่งสินค้าและโลจิสติกส์
โดยได้ก่อตั้งบริษัทย่อยอีกหนึ่งบริษัทภายใต้ชื่อบริษัท มิลเลี่ยน ไมล์ส จำกัด
เพื่อรองรับการขนส่งสินค้าให้กับอีกสองบริษัทในกลุ่ม
ทั้งยังเป็นการลดค่าใช้จ่ายสำหรับการขนส่งสินค้าได้อีกทางหนึ่งด้วย

2.3 โครงสร้างรายได้

โครงสร้างรายได้ของบริษัทและบริษัทย่อยในระยะเวลา 3 ปี สิ้นสุดวันที่ 31 ธันวาคม ปี 2551,
2552 และ 2553 เป็นดังนี้

[TABLE]

หมายเหตุ *
รายได้จากการขายเศษเหล็กเป็นรายได้จากการจัดหาเศษเหล็กทั้งในและต่างประเทศเพื่อส่งให้ผู้ผลิตเหล็กต้นน้ำนำไปผลิต
HRC หรือ Billet แล้วนำกลับมาให้บริษัทผลิตเป็นสินค้าสำเร็จรูปเพื่อขายต่อไป

2.4 เป้าหมายการดำเนินธุรกิจ

บริษัทมีเป้าหมายในการมุ่งสู่การเป็นกลุ่มผู้นำในด้านการผลิตเหล็ก
และจำหน่ายผลิตภัณฑ์เหล็กก่อสร้างนานาชนิดในลักษณะของศูนย์บริการครบวงจร (Think
Steel…Think Mill)
โดยบริษัทจะเน้นการผลิตและจำหน่ายผลิตภัณฑ์เหล็กนานาชนิดทั้งในและต่างประเทศ
ด้วยระบบการผลิตที่ได้มาตรฐานและมีระบบการจัดการระดับสากล
เพื่อมุ่งสู่เป้าหมายในการสร้างความพึงพอใจของคู่ค้าในทุกระดับให้ได้มากที่สุด
โดยเฉพาะอย่างยิ่งการเป็นผู้ผลิตและจำหน่ายเหล็กเส้นกลม เหล็กเส้นข้ออ้อย
และเหล็กเกลียวรับแรงดึงสูงที่มีคุณภาพ
เนื่องจากบริษัทเล็งเห็นถึงความสำคัญของอุตสาหกรรมก่อสร้าง ที่มีแนวโน้มการเติบโตสูงในอนาคต
นอกจากนั้นแล้ว
บริษัทยังมุ่งเน้นการเป็นศูนย์บริการเหล็กที่ครบวงจรโดยการผลิตและจำหน่ายผลิตภัณฑ์เหล็กรูปพรรณ
เนื่องจากอุตสาหกรรมต่างๆ ในประเทศที่ต้องใช้ผลิตภัณฑ์เหล็กเป็นวัตถุดิบหลัก เช่น
อุตสาหกรรมก่อสร้าง อุตสาหกรรมยานยนต์ และอุตสาหกรรมเฟอร์นิเจอร์ เป็นต้น มีการเติบโตสูง
โดยบริษัทมุ่งมั่นที่จะตอบสนองความต้องการของลูกค้าให้รวดเร็วและมีประสิทธิภาพ
บนพื้นฐานของความถูกต้องและแม่นยำ ด้วยเครื่องจักรที่ทันสมัยและมีคุณภาพ
รวมถึงการให้บริการจัดส่งสินค้าที่รวดเร็วทันต่อความต้องการใช้งานของลูกค้า
เพื่อให้ลูกค้าได้รับความพึงพอใจสูงสุด